आजकल के इस स्ट्रेस भरी लाइफ में इंसान जैसे हंसना ही भूल गया है। वह काम में इतना मशगूल हो गया है कि खुद के लिए वक्त ही नहीं निकाल पाता। लेकिन खुद पर इतना जुल्म ढाना भी गलत है। अगर आप अपने साथ ऐसा करेंगे तो वह दिन दूर नहीं जब तरह-तरह की बीमारियां आपको अपने चपेट में ले लेंगी। इसलिए स्वस्थ रहने का पहला मंत्र यही है कि खुद के लिए थोड़ा समय निकालना और मन को प्रसन्न रखना। यदि आपका मन प्रसन्न रहेगा तभी आप स्वस्थ रहेंगे।